b'\n_START_ARTICLE_\nZoprni kukmak\n_START_SECTION_\nOpis\n_START_PARAGRAPH_\nKlobuk smrdljivega kukmaka je \xc5\xa1irok od 4 do 15 cm, sprva je izbo\xc4\x8den, kasneje pa se izravna. Povr\xc5\xa1ina klobuka je belkasta in je posejana s \xc5\xa1tevilnimi luskicami, ki so proti sredini klobuka vedno bolj temno rjave. Listi\xc4\x8di so gosti in prosti. Pri mladih gobah so bledo ro\xc5\xbenate barve, s staranjem pa postanejo \xc4\x8dokoladno rjavi. Bet je bele barve, visok je od 6 do 12 cm in meri v premeru med 0,8 in 2 cm. Proti dnu se kijasto raz\xc5\xa1iri. Na betu se tik pod klobukom nahaja obro\xc4\x8dek._NEWLINE_Meso je belo, nekoliko neprijetnega vonja in blagega okusa in rahlo porde\xc4\x8di ob prerezu. Trosi so gladki in elipsasti, merijo 5,5\xe2\x80\x936,5 x 3,5\xe2\x80\x934,5 \xc2\xb5m. Trosni prah je temno rjav.'